**แบบรายงานการตรวจราชการและนิเทศงานกรณีปกติ รอบที่ 1 ปีงบประมาณ พ.ศ. 2562**

**เขตสุขภาพที่ 1 จังหวัดแพร่ ระหว่างวันที่ 27-28 กุมภาพันธ์ 2562 และวันที่ 1 มีนาคม 2562**

**คณะที่ 1 การส่งเสริมสุขภาพป้องกันโรคและการจัดการสุขภาพ**

**KPI : 8)**  **จำนวนผู้สูบบุหรี่เลิกสูบบุหรี่** **/** (ค่าเป้าหมาย ผู้เลิกสูบบุหรี่ได้อย่างน้อย 6 เดือน)

ผู้สูบบุหรี่ หมายถึง ผู้ที่บริโภคยาสูบภายในรอบ 30 วันที่ผ่านมาทั้งชายและหญิงในประชากร อายุ 15 ปีขึ้นไป

เลิกสูบบุหรี่ หมายถึง ผู้สูบบุหรี่เลิกสูบบุหรี่เป็นระยะยาวอย่างน้อย 6 เดือน

* **วิเคราะห์ปัญหาการดำเนินงานที่ผ่านมา (Gap Analysis)**

สถานการณ์การสูบบุหรี่ของประชากรอายุ 15 ปีขึ้นไป ในปี พ.ศ.2560 พบว่า ประชากรที่มีอายุ 15 ปีขึ้นไป เป็นผู้สูบบุหรี่ 10.7 ล้านคน (ร้อยละ 19.1) อัตราการบริโภคยาสูบตามกลุ่มอายุ15-18 ปีเท่ากับร้อยละ 7.8 โดยในภาพรวม อัตราการสูบบุหรี่มีแนวโน้มลดลง ยกเว้นกลุ่มอายุ 19-24 ปี

จังหวัดแพร่ ความชุกของผู้สูบบุหรี่ของประชากร อายุ 15 ปีขึ้นไป ปี 2559, ปี2560,ปี 2561 สูบบุหรี่คิดเป็นร้อยละ 7.66 ,8.26 และ 8.89 ตามลำดับ (HDC) โดยมีแนวโน้มสูงขึ้นในแต่ละปี จากสาเหตุการเจ็บป่วยของประชากรไทย พิษภัยของบุหรี่ทำให้เกิดการเจ็บป่วยด้วยโรคเรื้อรังหลายชนิด กระทรวงสาธารณสุขจึงร่วมมือกับสํานักงานกองทุนสนับสนุนการสร้างเสริมสุขภาพ (สสส.) ชมรมสาธารณสุขแห่งประเทศไทย มูลนิธิเครือขายหมออนามัย สมาคมหมออนามัย สมาคมวิชาชีพสาธารณสุข สมาคมอาสาสมัครเพื่อสังคมไทย (ชมรมอาสาสมัครสาธารณสุขแห่งประเทศไทย)และภาคีเครือขาย ได้จัดทำ โครงการ “3 ล้าน 3 ปี เลิกบุหรี่ทั่วไทย เทิดไท้องค์ราชัน”เพื่อเฉลิมพระเกียรติพระบาทสมเด็จพระเจ้าอยู่หัวเนื่องในโอกาสมหามงคลเสด็จเถลิงถวัลย์ราชสมบัติครบ 70 ปีโดยตั้งเป้ามีผู้เลิกสูบบุหรี่ต่อเนื่องไม่น้อยกว่า 6 เดือนหรือตลอดชีวิตและให้ได้ 3 ล้านคน ในระยะเวลา 3 ปี (ระหว่างพ.ศ.2559 – พ.ศ.2562)

จังหวัดแพร่ มี อสม.จำนวน 12,122 คน เป้าหมายชวนคนเลิกบุหรี่ จำนวน 36,366 คน จากการดำเนินงานตั้งแต่ปี 2559 - 2561 ผลการดำเนินงานจำนวนผู้เข้าร่วมโครงการปี 2559 เนื่องจากเป็นปีแรกที่เริ่มโครงการยังไม่มีลงข้อมูลและการติดตามครบ 6 เดือน ปี 2560 จำนวนผู้เข้าบำบัด 576 คนเลิกบุหรี่ได้ 6 เดือนจำนวน 5 คน และปี 2561 จำนวนผู้เข้าบำบัด จำนวน 1,835 คน เลิกบุหรี่ได้ 6 เดือน จำนวน 16 คน ซึ่งผลการดำเนินงานยังต่ำกว่าเป้าหมาย

1. ข้อมูลเชิงปริมาณและผลงานย้อนหลัง 3 ปี การเลิกสูบบุหรี่ จำแนกรายอำเภอ

| **อำเภอ** | **ผลงานปี 2560** | **ผลงานปี 2561** | **ผลงานปี 2562** |
| --- | --- | --- | --- |
| **1 เดือน** | **3 เดือน** | **6 เดือน** | **1 เดือน** | **3 เดือน** | **6 เดือน** | **1 เดือน** | **3 เดือน** | **6 เดือน** |
| เมือง | 2 | 2 | 0 | 6 | 1 | 0 | 3 | 0 | 3 |
| ร้องกวาง | 1 | 1 | 0 | 48 | 0 | 11 | 1 | 17 | 1 |
| ลอง | 112 | 0 | 1 | 162 | 2 | 0 | 39 | 8 | 1 |
| สูงเม่น | 30 | 2 | 0 | 1 | 2 | 0 | 9 | 1 | 2 |
| เด่นชัย | 3 | 2 | 0 | 219 | 1 | 2 | 0 | 3 | 5 |
| สอง | 0 | 0 | 0 | 1 | 0 | 0 | 1 | 1 | 0 |
| วังชิ้น | 1 | 2 | 3 | 5 | 2 | 3 | 17 | 32 | 2 |
| หนองม่วงไข่ | 0 | 0 | 1 | 1 | 0 | 0 | 4 | 2 | 0 |
| รวม | 149 | 9 | 5 | 443 | 8 | 16 | 74 | 64 | 14 |

แหล่งข้อมูล HDC

* **กิจกรรม ที่ดำเนินการตามประเด็นการตรวจราชการ**

| **วัตถุประสงค์** | **กิจกรรม** | **กลุ่มเป้าหมาย/****พื้นที่เป้าหมาย** |
| --- | --- | --- |
| 1. เพื่อขับเคลื่อนกลไกการดำเนินงานควบคุมยาสูบ ระดับจังหวัดและอำเภอตัวชี้วัดมีกลไกดำเนินงานควบคุมยาสูบ และมีการรายงานผล | 1. ประชุมคณะกรรมการฯ และคณะทำงานเพื่อจัดทำแผน/ดำเนินงาน/ติดตามความก้าวหน้าฯ2. ประชาสัมพันธ์เฝ้าระวังตรวจเตือน/บังคับใช้กฎหมายฯในวันเวลา ในพื้นที่ร่วมกับทีมเฉพาะกิจในจังหวัด/อำเภอ และช่วงเทศกาล3. ติดตาม รายงานการตรวจสอบข้อเท็จจริง กรณีมีข้อร้องเรียนจากการบังคับใช้กฎหมาย4. สรุปผลการตรวจเตือนเฝ้าระวังและบังคับใช้กฎหมายฯและกิจกรรมอื่นๆ รายไตรมาส | คณะกรรมการ/ผู้ทรงคุณวุฒิ |
| 2. เพื่อสนับสนุนมาตรการค้นหา คัดกรองและบำบัดรักษาและการช่วยให้เลิกสูบเลิกดื่มตัวชี้วัด1. ร้อยละของประชากรอายุ 15 ปีขึ้นไป ได้รับการค้นหาการสูบบุหรี่
2. ร้อยละประชากรที่สูบบุหรี่ได้รับการคัดกรองและบำบัดรักษา
3. ร้อยละของประชากรครัวเรือนที่ตกเกณฑ์ จปฐ, (การสูบบุหรี่) ได้รับการบำบัด
 | 1. กำหนดกิจกรรมการดำเนินงาน ในตัวชี้วัด MOU สสจ. แพร่ ในการค้นหาและนำเข้าสู่ระบบบำบัดรักษา2. พัฒนาศักยภาพด้านการค้นหา คัดกรอง ดูแลรักษาและการบันทึกข้อมูลฯให้แก่ผู้รับผิดชอบงานในสถานบริการ3. สนับสนุนให้ระดับอำเภอ อบรมให้ความรู้แก่ อสม.และภาคีในพื้นที่คัดกรองสร้างแรงจูงใจช่วยเหลือผู้มีปัญหาการสูบการดื่มในชุมชน | อสม. /รพ.สต. รพช./รพท. |

* **ผลการดำเนินงาน**

**ผลงานตาม Small success รอบ 3 เดือนแรก (1 ตุลาคม - 31 ธันวาคม 2561)**

|  |  |
| --- | --- |
| **Small success ไตรมาส 1** | **ผลการดำเนินงาน** |
| 1. อบรม ชี้แจงนโยบาย แนวทางการดำเนินงาน และองค์ความรู้ให้กับ อสม., รพ.สต., รพ.2. อสม. สำรวจ ค้นหาผู้สูบบุหรี่ในชุมชน และเชิญชวนเข้ารับการบำบัด3. อสม. ส่งรายชื่อการสำรวจตามแบบบันทึกของ อสม. ให้ รพ.สต. เพื่อเข้าสู่ระบบการคัดกรอง บำบัดรักษา และรายงานผ่านระบบ HDC4. ขับเคลื่อนกิจกรรมรณรงค์เลิกบุหรี่ในชุมชน5. อสม. ติดตามและรายงานผลการเลิกสูบบุหรี่ทุก 1 เดือน 3 เดือน และ 6 เดือน และเจ้าหน้าที่รายงานผ่านระบบ HDC6. สสจ. มีกลไกการติดตามกำกับรายงานผลการดำเนินงานระดับจังหวัด | 1. จำนวนผู้สูบบุหรี่และได้รับการบำบัดจำนวน 1,817 คน 2. จำนวนผู้เลิกบุหรี่ได้ 6 เดือน จำนวน 9 คน (ร้อยละ 0.5) |

* **ผลงานตามตัวชี้วัด (เชิงปริมาณ) รอบ 3 เดือนแรก (1 ตุลาคม - 31 ธันวาคม 2561)**

| **อำเภอ** | **ผลงาน 3 เดือนแรก** |
| --- | --- |
| **เป้าหมาย** | **เข้ารับการบำบัด** | **ร้อยละ** | **เลิกสูบบุหรี่ 6 เดือน** | **ร้อยละ** |
| เมืองแพร่ | 458 | 245 | 53.49 | 2 | 0.82 |
| ร้องกวาง | 97 | 84 | 86.6 | 1 | 1.19 |
| ลอง | 985 | 726 | 73.71 | 0 | 0.00 |
| สูงเม่น | 196 | 129 | 65.82 | 0 | 0.00 |
| เด่นชัย | 230 | 78 | 33.91 | 5 | 6.41 |
| สอง | 332 | 289 | 87.05 | 0 | 0.00 |
| วังชิ้น | 355 | 148 | 41.69 | 1 | 0.68 |
| หนองม่วงไข่ | 323 | 118 | 36.53 | 0 | 0.00 |
| รวม | 2976 | 1817 | 61.1 | 9 | 0.50 |

* **ปัญหาอุปสรรค**

1. อสม.ขาดทักษะในการเชิญชวนเข้ารับการบำบัด และขาดองค์ความรู้ในการช่วยเหลือผู้เลิกสูบบุหรี่ในชุมชน

2. ผู้สูบบุหรี่ ไม่สมัครใจเข้ารับการบำบัด

3. ผู้ที่สมัครใจเข้ารับการบำบัด ไม่สามารถเลิกบุหรี่ได้ เนื่องจากวิถีชีวิตและสภาพแวดล้อมบางประการในชุมชน ยังเอื้อให้มีการสูบบุหรี่

* **ข้อเสนอแนะ/ความต้องการการสนับสนุนจากส่วนกลาง**

1. ควรมีการชี้แจงและบูรณาการการดำเนินงานร่วมกันระหว่างเจ้าหน้าที่และเครือข่าย

2. อสม. และ รพ.สต. ควรมีการติดตาม เชิญชวนผู้มีพฤติกรรมสูบบุหรี่ที่ยังไม่เข้ารับการบำบัดให้เข้ารับการบำบัด

3. ควรสนับสนุนงบประมาณในการค้นหา คัดกรอง บำบัดรักษาและติดตาม โดยใช้ฐานข้อมูล HDC

ผู้รายงาน 1. นายปกรณ์ วชิรัคกุล

ตำแหน่ง นักวิชาการสาธารณสุขชำนาญการ (สสจ.แพร่)

โทร 08 1951 4115

e-mail: pkjob53@hotmail.com

2. นายปราโมทย์ มังกรณ์

ตำแหน่ง พยาบาลวิชาชีพชำนาญการ (รพ.แพร่)

โทร 08 1881 7599

e-mail: dragon\_mote@hotmail.com